HOFF

HOFF SA, tidligere HOFF Norske Potetindustrier BA, er et produsenteid selskap innen potetforedling etablert i 1994. Eierne er 4000 bønder, hvorav 400 er aktive potetprodusenter. Bedriften har 230 ansatte, og omsatte i 2007 for NOK 470 millioner. Hovedkontoret ligger på Gjøvik, og fabrikkene på Gjøvik, Klepp, Inderøy, Brumunddal og Skjetten. Virksomheten er medlem av interesseorganisasjonen Norsk Landbrukssamvirke.

Selskapet er størst i Norge innen potetforedling, og tar hånd om en tredel av landets potetproduksjon. Blant produktene er frosne, ferske og hermetiske potetprodukter, potetmel, potetprotein og -granulat, samt potetsprit til akevittproduksjon. Flere av produktene er markedsledende[trenger referanse] og markedsføres i hovedsak under varemerket HOFF til dagligvare- og storkjøkkenmarkedet samt til næringsmiddelindustrien.

Referanser

Eksterne lenker



Kategori:Næringsliv i Gjøvik
Kategori:Norske næringsmiddelprodusenter
Kategori:Samvirkeorganisasjoner i norsk landbruk
Kategori:Selskaper etablert i 1994